Fiama Hasse Pais Brandão

Fiama Hasse Pais Brandão, nada en Lisboa o 15 de agosto de 1938 e finada na mesma cidade o 19 de xaneiro de 2007, foi unha escritora, poetisa, dramaturga, ensaísta e tradutora portuguesa.

 Traxectoria 
Pasou a súa infancia entre unha quinta en Carcavelos e o St. Julian's School. Foi estudante de Filoloxía Xermánica na Facultade de Letras da Universidade de Lisboa, chegando a fundar, xunto a outros, o Grupo de Teatro de Letras e exerceu actividade de investigación na área da literatura e da lingüística, tamén de investigación histórica e literaria sobre o século XVI en Portugal. Casou con Gastão Cruz e foi unha das responsábeis da Antologia de Poesia Universitária (1964).

Estreouse como autora con Em Cada Pedra Um Voo Imóvel. A partir de aí, gañou notoriedade no medio literario coa revista/movemento Poesia 61, onde publicou o texto "Morfismos". É considerada como unha das máis importantes escritoras do movemento que revolucionou a poesía nos anos 60. A creación poética de Fiama Hasse Pais Brandão imponse pola busca dunha expresión orixinal, onde as palabras tentan evocar unha esencia perdida, anterior á erosión do tempo e do uso corrente. 

A súa actividade no teatro iniciouse, en 1964, no Teatro Experimental do Porto e coa frecuencia dun seminario de teatro de Adolfo Gutkin na Fundación Calouste Gulbenkian, en 1970. En 1974, foi un dos fundadores do Grupo Teatro Hoje, sendo a súa primeira directora de escena coa obra Mariana Pineda, de Federico García Lorca. 

Traduciu obras da lingua alemá, da lingua inglesa e da lingua francesa, de John Updike, Bertold Brecht, Antonin Artaud, Novalis e Anton Tchejov, entre outros.

Colaborou en publicacións como Seara Nova, Cadernos do Meio-Dia, Brotéria, Revista Vértice, Plano, Colóquio-Letras, Hífen, Relâmpago e A Phala.

 Principais obras 

 Poesía 

 Morfismos (1961)
 Barcas Novas (1967)
 Novas visões do passado (1975)
 Homenagemàliteratura (1976)
 F de Fiama (1986). Teorema.
 Três Rostos (1989)
Cantos do Canto (1995). Relógio D'Água.
 Epístolas e Memorandos (1996). En 2007, Relógio D'Água.
 Cenas Vivas (2000). En 2007, Relógio D'Água.
 As Fábulas (2002). Quasi Edições.
Âmago. Antologia (2010). Assírio & Alvim.
Obra Breve. Poesia Reunida (2017). Assírio & Alvim.

 Teatro 

 Os Chapéus de Chuva (1961)
 A Campanha (1965)
 Quem Move as Árvores (1979)
 Teatro-Teatro (1990)
Noites de Inês-Constança (2005). Assírio & Alvim.

 Prosa 

 Em Cada Pedra Um Voo Imóvel (1958). En 2007, Assírio & Alvim.
Falar sobre o Falado (1989). Afrontamento.
 Movimento Perpétuo (1991). Teorema.
Sob o Olhar de Medeia (1998). En 2007, Relógio D'Água.
Contos da Imagem (2005). Assírio & Alvim.

 Ensaio 

 O Labirinto Camoniano e Outros Labirintos (1985). En 2007, Teorema.

 Premios 

 1958: Premio Adolfo Casais Monteiro, por Em Cada Pedra Um Voo Imóvel.
 1961: Premio Revelação da Sociedade Portuguesa de Escritores, por Os Chapéus de Chuva.
 1996: Grande Premio de Poesia CTT - Correios de Portugal, por Epístolas e Memorandos.
 2000: Grande Premio de Poesia CTT - Correios de Portugal, por Cenas Vivas.
 2001: Premio PEN Clube Portugués, por Cenas Vivas.
 Notas 

Categoría:Escritores en lingua portuguesa
Categoría:Tradutores de Portugal
Categoría:Poetas de Portugal
Categoría:Escritores de Portugal
Categoría:Nados en Lisboa
Categoría:Nados en 1938
Categoría:Finados en 2007